கேள்வி: மார்வே கடற்கரை - வசதிகள் குறித்து விரிவாக சொல்லுங்கள்.
பதில்: எசல் வேர்ல்டு, வாட்டர் கிங்டம் கேளிக்கைப் பூங்காக்கள், மற்றும் மனோரி கடற்கழி ஆகியவற்றுக்கு இக்கடற்கரையின் வடக்கு முனையிலிருந்து படகு சேவைகள் கிடைக்கின்றன. பிருகன் மும்பை மின்சாரம் மற்றும் போக்குவரத்து அமைப்பு மனோரி கடற்கழிக்கான படகு சேவையை அளிக்கிறது. மனோரி தீவுக்கு செல்லும் படகில் இரு சக்கர வாகனங்களையும் எடுத்துச் செல்லலாம். மலாடு இரயில் நிலையத்திலிருந்து (மேற்குப் பக்கம்) பிருகன் மும்பை மின்சாரம் மற்றும் போக்குவரத்து அமைப்பின் பேருந்து எண் 272 மூலமும் மார்வே கடற்கரையை அடையலாம். மூவுருளிகள் மற்றும் வாடகை கார்கள் 24 மணி நேரமும் கிடைக்கின்றன. அரசாங்கத்தால் சமீபத்தில் வழங்கப்பட்ட அனுமதிகளுடன், இந்த இடம் இப்போது மனோரி முதல் மார்வே கடற்கரை வரை கடல் இணைப்பு கட்டுமான வசதியும் செய்யப்படுகிறது. EJAtlas}} மார்வே கடற்கரையின் குறுகிய அகலம் மற்றும் இந்திய கடற்படை தளமான ஐஎன்எசு அம்லா இருப்பதால், இங்கு போக்குவரத்து தடைசெய்யப்பட்டுள்ளது. மிக விரைவான நீரோட்டங்கள் மற்றும் மூழ்கும் மணல் இருப்பதால் கடற்கரை நீச்சலுக்கு பாதுகாப்பானது அல்ல. File:BEST-ferry.jpg
கேள்வி: மார்வே கடற்கரை - வரலாறு குறித்து விரிவாக சொல்லுங்கள்.
பதில்: அக்சா கடற்கரையிலிருந்து மார்வே கடற்கரை வரையிலான நிலப்பரப்பு, சால்செட்டு மேற்கு கடற்கரையை ஒட்டி அமைந்துள்ள பல தீவுகளில் ஒன்றாக இருந்தது. இந்தத் தீவுகள் 1808 ஆம் ஆண்டு வரை தனித்தனியாக இருந்ததாகத் தெரிகிறது. 1882 ஆம் ஆண்டு தானாவின் பழைய அரசிதழில் எழுதப்பட்ட நேரத்தில், குறைந்த அலைகளின் போது இடையில் உள்ள அலை நுழைவாயில்களைக் கடந்து நடந்து செல்வதன் மூலம் இந்த தீவுகளை அடைய முடியும்.